## Metrovalencia facilita el desplaçament amb tramvia per a acudir este cap de setmana al congrés i la jornada Joc&Rol

*** El certamen reivindica el paper dels jocs de taula i rol com a ferramenta educativa i mitjà de dinamització juvenil
* La línia 2 de metro també comunica amb el recinte firal en l’estació de Les Carolines-Fira**

Metrovalencia facilita els desplaçaments a partir del divendres 13 i fins al diumenge 15 en la línia 4 de tramvia fins a la parada de Fira, amb l’objectiu de facilitar l’accés a les persones que vullguen acudir al II Congrés / II Jornades Joc&Rol.

El congrés i la jornada Joc&Rol és un esdeveniment únic que busca reivindicar el paper dels jocs de taula i rol com a ferramenta educativa i mitjà de dinamització juvenil. Tindran lloc unes jornades obertes al públic a on jugar sense límits i un congrés professional a on tècnics de joventut analitzaran com els jocs de taula i rol, antany injuriats, estan sent revalorats.

Durant la celebració del certamen, el servici de tramvia funcionarà en tota la línia 4 amb una freqüència de pas de 30 minuts divendres i dissabte, i entre 30 i 40 minuts el festiu.

El divendres 13 i el dissabte 14, el primer tramvia des de Doctor Lluch amb destinació a Fira eixirà a les 6.10 hores. En sentit invers, des de Fira fins a Doctor Lluch, la primera unitat circularà a partir de les 7.04 hores. L’últim tramvia des de la parada de Fira eixirà a les 22.19 hores i des de Doctor Lluch, a les 21.30 hores.

El diumenge 15, el primer tramvia des de Doctor Lluch eixirà a les 7.20 hores. L’últim tramvia des de la parada de Fira eixirà a les 22.19 hores.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir al velòdrom desplaçant-se fins a l’estació Les Carolines/Fira de la línia 2 de Metrovalencia.

Els horaris es poden consultar en la pàgina web de [Metrovalencia](http://www.metrovalencia.es) i en el telèfon gratuït d’informació d’Atenció al Client 900 46 10 46, així com en @metrovalencia, en el compte de [Facebook](http://facebook/metrovalencia.fgv) i en l’app oficial.

Fecha: 12/12/2024